Hanketeade nr 159

Hange nimetus: „Kohtla-Järve linna Sompa linnaosas Ülase tänava ja 13101 Jõhvi-Ereda tee ulatuses linna halduspiiride vahel jalg- ja jalgrattatee maa-ala kergliiklustee detailplaneeringu koostamine“

Hankija nimi ja andmed: Kohtla-Järve Linnavalitsus, Keskallee 19, 30395, Kohtla-Järve.

Riigihanke finantseeritakse läbi Kohtla-Järve linna eelarve.

Riigihanke esemeks on Kohtla-Järve linna Sompa linnaosas Ülase tänava ja 13101 Jõhvi-Ereda tee ulatuses linna halduspiiride vahel jalg- ja jalgrattatee maa-ala kergliiklustee detailplaneeringu koostamine vastavalt nõuetele ja tehnilisele kirjeldusele (Lisa 2).

Hankemenetluse liik: alla lihthanke piirmäära jääv hange.

Hanke eeldatav maksumus on 16 250 eurot käibemaksuta.

Pakkumuste hindamise kriteerium on madalaim hind.

Hankija sõlmib lepingu üksnes madalama hinnaga pakkumuse alusel.

**Kvalifitseerimise tingimused ja nõutavad dokumendid:**

1. Pakkuja peab olema viimase kolme aasta jooksul peatöövõtjana teostanud vähemalt ühe avalikult kasutatava jalg- ja jalgratta või kergliiklustee rajamise planeeringut, mis on käesolevaks hetkeks kehtestatud või vähemalt vastu võetud. Esitada teostatud planeeringute nimekiri koos planeeringute tegemise aja, koha ja tellijate andmete kohta, viitega detailplaneeringutele ning kommentaariga planeeringute kehtestamisest (kui ei ole kehtestatud – kajastada põhjused). NB! Pakkujaks ei aktsepteerita alltöövõtjana teostanud töid pakkujat välja arvatud keskkonnamõju strateegilise hindamise eelhinnangu koostamise tööd.
2. Pakkuja peab kaasama vastutava spetsialisti, kelle kvalifikatsioon vastab planeerimisseaduse § 4 lg 5 ja lg 6, § 6 punkti 10 nõudmistele. Pakkuja esitab vastutava spetsialisti CV, kutsetunnistuse koopia ja muud kvalifikatsiooni tõendavad tunnistused.
3. Pakkujal ei esine riigihangete seaduse § 95 lg 1 nimetatud asjaolusid. Pakkuja kinnitab asjaolude puudumist Lisas 1.

**Pakkumus peab olema koostatud alljärgneva struktuuri kohaselt:**

* pakkumuse maksumus vastavalt Lisale 1;
* kvalifikatsiooni kontrollimiseks nõutud dokumendid.

Pakkumus tuleb esitada digitaalselt allkirjastatuna e-posti teel, aadressile **riigihanked@kjlv.ee**  hiljemalt **13.10.2022. a kellaks 08:30**.

Palume pakkumuste esitamise tähtajani Hankijat informeerida igast hankedokumentides ja/või selle lisas avastatud ebatäpsusest, ebaselgusest või vastuolust. Pärast lepingu sõlmimist ei rahulda Hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet.

Pakkumus peab olema jõus vähemalt 60 päeva pakkumuste esitamise tähtpäevast arvates. **Pakkumuste avamine toimub 13.10.2022. a kell 09:00** aadressil Kohtla-Järve linn, Keskallee 19, ruum 102.

Pakkumuse tagatis ei ole nõutav. Alternatiivsete lahenduste esitamine ei ole lubatud. Hankedokumentide sisu kohta saab lisateavet: Keskallee 19, 30395 Kohtla-Järve, tel 33 78500, faks 337 8503; e-post: **linnavalitsus@kjlv.ee**.

Hankija jätab endale õiguse lükata esitatud pakkumused tagasi, kui kõikide pakkumuste maksumused ületavad hankelepingu eeldatava maksumuse või Hankija majanduslikud võimalused.

Lisa 1. Pakkumuse vorm

Lisa 2. Tehniline kirjeldus koos lisadega.

Lisa 3. Lepingu eelnõu